# **DECIZIA ETAPEI DE ÎNCADRARE**

## Nr. PROIECT din 13.10.2020

Ca urmare a solicitării de emitere a acordului de mediu adresate de **S.C. MILLENNIUM INVESTMENT S.R.L.**, cu sediul în municipiul Odorheiu Secuiesc, str.Beclean, nr.147, judeţul Harghita, înregistrată la APM Harghita cu nr.6109/04.08.2020, în baza:

**Legii nr.292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr.57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr.49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **13.10.2020**, că proiectul **“Construire locuințe colective, gard și poartă de acces-două corpuri cu 12 apartamente în total-realizare acces direct din str.Văii”,** propus a fi amplasat în municipiul Odorheiu Secuiesc, str. Văii - Éltetőkút, fn, judeţul Harghita, nu se supune evaluării impactului asupra mediului.

Justificarea prezentei decizii:

Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr.292/2018, anexa nr.2. pct.10, lit.b;

b) caracteristicile proiectului

1.a. **Dimensiunea și concepția întregului proiect**:

Prin prezentul proiect se propune construirea unui ansamblu de locuințe colective, alcătuit din două corpuri de clădire cu 12 apartamente în total cu destinație de spațiu de locuit, regim de înălțime P+E, respectiv gard și poartă de acces și realizare acces direct din strada Văii.

Amplasamentul se află în intravilanul localității mun. Odorheiu Secuiesc, zona Cserehát, strada Văii – Éltetőkút, fn, cod poștal 535600, județul Harghita, conform P.U.G. aprobat cu Hotărârea nr.287/2017 a Consiliului Local Odorheiu Secuiesc.

Din punct de vedere funcțional, proiectul propune amenajarea a două imobile cu regim de înălțime P+E, fiecare imobil având 3 apartamente pe nivel, rezultând un număr de șase apartamente pentru o clădire, iar în total 12 apartamente.

Accesul la etaj se realizează din interior printr-o scară din beton armat cu două rampe cu întoarcere la 180 grade.

Fiecare corp va avea o suprafață construită de 298,48 mp, o suprafață desfășurată de 596,96 mp și o suprafață utilă de 438,21 mp.

Fiecare clădire de locuit colective cu câte șase locuințe amplasat pe două nivele, are organizare funcțională clară.

La parter vor primi loc 3 apartamente, fiecare cu 3 camere, coridorul și casa scării.

Elementele principale ale fațadei fiecărei clădiri de locuințe colective sunt: tencuieli decorative subțire pe bază de rășini sintetice de culoare albă și gri închis, cu placaj de piatră decorativă respectiv placaj din lemn tratat cu lazură pe bază de rășină alchidică, diluabilă cu apă, ancadrament din polistiren extrudat, tencuit, culoare gri închis, soclu de beton finisate cu tencuială impermeabilă specială de culoare gri închis, uși și ferestre din PVC de culoare gri închis cu geamuri termopane, învelitoare din țiglă profilată de beton de culoare gri închis.

Fiecare corp de clădire cu regim de înălțime P+E va adăposti următoarele funcțiuni, grupate pe niveluri după cum urmează:

|  |  |
| --- | --- |
| **Denumirea încăperii** | **Suprafața** |
| *Plan parter-Su =214,52 mp* | |
| Suprafața utilă Apartament 1+Logie liberă de 7,80 mp | 64,04 mp |
| Suprafața utilă Apartament 2+Logie liberă de 7,80 mp | 64,04 mp |
| Suprafața utilă Apartament 3+Logie liberă de 7,00 mp | 76,49 mp |
| *Plan etaj-Su =223,69 mp* | |
| Suprafața utilă Apartament 4+Logie liberă de 7,80 mp | 64,04 mp |
| Suprafața utilă Apartament 5+Logie liberă de 7,80 mp | 64,04 mp |
| Suprafața utilă Apartament 6+Logie liberă de 7,00 mp | 76,49 mp |
| Suprafața utilă totală/1 locuințe colective | 438,21 mp |
| Suprafața utilă totală/2 locuințe colective | 876,42 mp |
| POTmax=40% | |

Utilități:

Construcția va fi racordată la rețelele utilitare, și anume:

* Alimentarea cu apă potabilă se va realiza din rețeaua de apă a localității (nu există branșament),
* Evacuarea apelor uzate se va realiza în rețeaua de canalizare menajeră a localității (există branșament),
* Alimentarea cu energie electrică se va realiza prin racord la rețeaua existentă în zonă,
* Clădirile de locuit colective se vor racorda la rețeaua de gaze naturale (nu există branșament),
* Încălzirea se va realiza prin sistem de încălzire proprie pentru fiecare apartament, cu combustibil lichid.

Pentru fiecare apartament în parte s-au prevăzut câte o microcentrală termică în

condensație tip turbo, cu cameră de ardere etanșă, având puterea utilă de 22,6-25,1 kW, funcționând cu gaze naturale. Aceste microcentrale se vor monta în încăperile bucătăriei din cadrul fiecărui apartament. Cu ajutorul acestor microcentrale se va prepara instant apa caldă menajeră. Microcentralele au vasul de expansiune și pompa de circulație încorporată. Corpurile de încălzire sunt de tip panou de oțel tip 22 (cu două rânduri de panouri convective) având înălțimea de 600 mm și radiator tip scară în băi. În cazul apartamentelor 1, 2, 4, 5 pentru încălzirea camerei de zi și a bucătăriei s-a prevăzut montajul a câte un ventiloconvector de tavan necarcasat, având puterea maximă de încălzire de 5,13 kW, care funcționează cu agent termic.

1.b. **Cumularea cu alte proiecte**: - Pentru terenul în cauză nu există proiecte existente în derulare sau alte proiecte planificate în afară de cel prezentat în această documentație.

1.c. **Utilizarea resurselor naturale, în special a solului, a terenurilor, a apei și a biodiversității**: - Pentru construcții nu se utilizează resurse naturale în mod direct, ci materiale și subansamble procurate din comerț.

1.d. **Cantitatea și tipurile de deșeuri generate/gestionatei**:

- În faza de execuției: Deșeurile rezultate din procesul de construire provin din săpături, din lucrări de finisare, realizarea acceselor și spațiilor verzi și cuprind resturi inerte precum pământ din excavații, moloz, pietriș, resturi de material lemnos, resturi metalice, ambalaje și resturi de ambalaje.

- În faza de funcționare: Deșeurile menajere rezultate în urma utilizării investiției vor fi de tipul deșeuri municipale (deșeuri menajere și deșeuri asimilabile, provenite din comerț, industrie și instituții).

1.e. **Poluarea și alte efecte negative:**

- protecția calității apelor:

În faza de execuție: Pentru execuția investiției se va folosi apă din rețeaua zonală prin branșament local, iar apa rezultată va fi evacuată în rețeaua de canalizare. Din procesul de construire nu vor rezulta substanțe care să modifice calitatea apei, astfel că se estimează un impact nesemnificativ asupra factorilor de mediu apă.

- În faza de funcționare: Nu se folosește apă în procese tehnologice. Activitatea prezentată în cadrul proiectului nu are influență negativă asupra apelor de suprafață și a pânzei freatice din zonă în condițiile respectării instrucțiunilor de lucru. Apa pluvială cu hidrocarburi de pe parcări va fi colectată și evacuată la rețeaua stradală de ape pluviale prin intermediul gurilor de scurgere. Apele pluviale cu hidrocarburi colectate de pe platformele locurilor de parcare vor trece printr-un separator de hidrocarburi, având debitul Q=7,5 l/s. De aici apa uzată și filtrată va fi evacuată în rețeaua de canalizare menajeră existentă în zonă.

- protecția aerului:

- În faza de execuție: În această fază sunt generate în aer următoarele emisii de poluanți: - pulberi din activitatea de manipulare a materialelor de construcție, - gaze de ardere provenite din procese de combustie.

- În faza de funcționare: Dată fiind funcțiunea de locuire, în această fază nu sunt generate în aer decât următoarele emisii de poluanți: - gaze de ardere provenite din traficul auto, - de la centralele murale din apartamente.

- protecția împotriva zgomotului și vibrațiilor:

- În faza de execuție: Sursele de zgomot și eventualele vibrații sunt produse de munca mecanizată și de traficul auto din zona de lucru.

- În faza de funcționare: În cadrul funcționării imobilului nu se produc zgomote și vibrații care să aibă un impact semnificativ asupra factorului de mediu zgomot și vibrații.

- protecția solului și a subsolului:

- În faza de execuție: Se vor decoperta stratul vegetal în zonele de spații verzi, iar după terminarea lucrărilor de construire se va completa cu pământ vegetal în vederea replantării.

- În faza de funcționare: Protecția solului și subsolului se va realiza prin lucrările de amenajare exterioară, sistematizare verticală, prin refacerea spațiilor verzi. Suprafețele carosabile vor fi asfaltate. La nivelul terenului se va prevedea un număr de 16 locuri de parcare, câte un loc pentru fiecare apartament și încă patru locuri de parcare cu acces propriu și lot folosit în comun. Suprafețele pietonale vor fi pavate cu piatră cubică 8x8x6 cm, ideal pentru satisfacerea cerințelor estetice arhitecturale și funcționale.

1.f. **Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** - Nu este cazul.

1.g. **Riscurile pentru sănătatea umană- din cauza contaminării apei sau a poluării atmosferice:** - Nu este cazul.

**2**. **Amplasarea proiectului**

2.a. Utilizarea actuală și aprobată a terenului:*- Terenul studiat se află în intravilanul localității, conform P.U.G. aprobat cu Hotărârea nr.287/2017 a Consiliului Local Odorheiu Secuiesc. Pentru terenul studiat a fost aprobată și o documentație de urbanism, aprobată cu HCL 28/2009.*

2.b. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:*- Nu este cazul.*

2.c. Capacitatea de absorbţie a mediului natural, acordându-se o atenție specială următoarelor zone:

*2.c.1.* zoneumede, zone riverane, guri ale râurilor*: nu este cazul,*

*2.c.2.* zonecostiere și mediul marin*: nu este cazul,*

*2.c.3.* zonemontaneşiforestiere*: nu este cazul,*

*2.c.4.* arii naturale protejate de interes național, comunitar, internațional*: nu este cazul,*

*2.c.5.* zone clasificate sau protejate conform legislației în vigoare*: nu este cazul*

*2.c.6.* zoneîn care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri : *nu este cazul*

*2.c.7.* zonele cu o densitate mare a populației*: nu este cazul;*

*2.c.8.* peisaje și situri importante din punct de vedere istoric, cultural sau arheologic*: nu este cazul,*

**3. Tipurile și caracteristicile impactului potenţial**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

1. importanța și extinderea spațială a impactului (de exemplu, zona geografică și dimensiunea populației care poate fi afectată):

- aria geografică: *terenul se află intravilanul municipiului Odorheiu Secuiesc, strada Văii-Éltetőkút, fn, județul Harghita. Terenul studiat prezintă o suprafață cu pantă, cu înclinare variabilă, care se adâncește treptat spre depresiunea Odorheiu Secuiesc, spre sud-vest.*

- numărul persoanelor afectate: *investiția propusă este situată la imediata vecinătate a zonelor de locuit, deci nu există factori de poluare a așezărilor umane și a altor obiective de interes public.*

b. natura impactului*: impact pozitiv minor,*

c. natura transfrontalieră a impactului*: - nu este cazul;*

d. intensitatea și complexitatea impactului: - în perioada realizării proiectului: *vor rezulta deșeuri, care vor fi gestionate conform pct.1.d..*

*e.* probabilitatea impactului: *- mică,*

f. debutul, durata, frecvența și reversibilitatea preconizate ale impactului: - *impact de scurtă durată, numai în timpul executării lucrărilor de execuție. Nu rezultă impact permanent.*

g. cumularea impactului cu impactul altor proiecte existente și/sau aprobate: *nu este cazul.*

h. posibilitatea de reducere efectivă a impactului: *nu este cazul.*

**II. Motivele pe baza cărora s-a stabilit necesitatea efectuării/neefecturării evaluării adecvate sunt următoarele**: -*Nu este cazul.*

**III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz, sunt următoarele:** *- Nu este cazul.*

**Condiţiile de realizare a proiectului**

a) La finalizarea investiției, aveți obligația de a notifica Agenția pentru Protecția Mediului Harghita cu privire la modificările intervenite faţă de condiţiile care au stat la baza prezentei decizii, emisă de APM Harghita;

b) Evitarea poluării solului și a mediului acvatic cu produse petroliere în urma pierderilor de carburanți de la mijloacele de transport și de la utilajele de construcții folosite în timpul executării lucrărilor. Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanțe.

c) Este interzisă afectarea terenurilor în afara amplasamentelor autorizate pentru realizarea lucrărilor de investiții, prin:

- abandonarea, înlăturarea sau eliminarea deșeurilor în locuri neautorizate,

- staționarea mijloacelor de transport în afara terenurilor desemnate în acest scop,

- distrugerea sau degradarea, prin orice mijloace, a vegetației ierboase sau lemnoase.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. DOMOKOS László József

ŞEF SERV. A.A.A., ŞEF SERV. C.F.M.,

ing. BOTH Enikő ing. SZABÓ Szilárd

Întocmit Întocmit

VASZI Monika ing.TŐKE Laura